Religiöse Friedenswahrung und Friedensstiftung in Europa (1500-1800): Digitale Quellenedition frühneuzeitlicher Religionsfrieden
edition published: 2013
language: fra
availability: This file is licensed under the terms of the Creative Commons License CC-BY 4.0 (Attribution 4.0 International) (https://creativecommons.org/licenses/by/4.0/)

Articles Particuliers Extraictz Des Gene neraux Que Le Roy a accordez a ceux de la Religion pre tendue reformée, lesquelz sa Maiesté n'a voulu estre compris esdictz gene raux ny en l'Edict qui a esté faict & dressé; sur iceux, Donne a Nantes au mois de May dernier, Et neantmoins Accorde sadicte Maiesté qu'ils seront entierement acompliz & obseruez, tout ainsi que lecontenu audict Edict, Et a cesfins seront Registrez en ses Courtz de parlement Et alieurs ou besoing se ra, Et toutes declarations Et lettres necessaires en seront expediees.

M.D.C.I.

I

Larticle Sixiesme dudict Edict Touchant la liberté; de Con science Et perimssion a tous le sub iectz de sa de viure & demeu rer en ce royaulme & païs de son ob eissance, aura lieu: Et sera obserué; se lon sa forme Et teneur, mesmes pour les Ministres, Pedagogues, que tous aultres professeurs Et Maistres des colle, & generallement pour ceulx qui sont Et seront de ladicte Religi on, soient regnicolles ou autres, en se com portant au reste, selon qu'il est porté par ledict Edict.

II

Ne pouront estre Ceulx de ladi cte Religion contrainctz de contri buer aux reparations Et constructi ons des Eglises, Chappelles, & presbi teres, n'y a l'achap des ornemens sacer dotaux, luminaires, fontes de clo ches, pain benist, droict de Confrairie louage de maisons pour la demeure des prebstres & Religieux & aultres choses semblables sinon qu'ilz y su ssent obligez par fondations dota tions ou aultres, dispositions faictes par eux ou leurs autheurs & prede cesseurs.

III

Ne seront aussi Contrainctz de ten dre & parer le deuant de leurs mai sons auxiours des festes ordonnecs pour ce faire Mais seullement souf frir qu'il soit tendu & pare par l'au thorité des Officiers des lieux sans que ceudx de ladicte Religion contri buent aulcune chose pour ce regard.

IIII

Ne seront pareillement tenuz Ceux de ladicte Religion de recepuoir exortations lors qu'ilz seront mala des ou prochains de la mort soit par con damnation de iustice ou aultrement, d'aultres que de la mesme Religion Et pourront estre visitez et consolez de leurs ministres sans y estre troublez. Et quand a ceux qui seront condamnes par iustice, lesdicts ministres les pour ront pareillement visiter & con soler. Les visitans en la prison y pou ront aire les prieres, Et hors ladicte prison les assiteret consoler sans fai re prieres en public, sinon es lieux ou ledict exercice public leur est per mis par ledict Edict.

V.

Sera loisible a ceux de ladicte Re ligion de faire ledict exercice public dicelle a Pimpoul Et pour Diepe au faubourg du Paulet Et seront les dictz lieux de Pimpoul et du Paulet ordonnez pour lieux de bailliages. Quant a Sanserre sera ledict exercice contynué; comme il est a present, fauf a lestablir dans ladicte ville fai sant apparoir parles habitans da con sentement du seigneur du lieu à quoy leur sera pourueu par les Commissai res que sa Maiesté depputera pour l'execution de l'Edict. Pouruoiront ausly lesdictz Comissaires a ceux de ladicte Religion des villes de Cha allons sur Marne, Vassy, & Vitry le François En leur permettant ledict exercice dans lesdictes Villes ù Faulxbourgs d'icelles pendant la guerre, silz n’en peuuent iouir en seu reté; es lieux ou ilz le doibuent auoir par ledict Edict. Sera aussy ledict ex ercice libre & public restably dans la villede montagnac au bas languedoc.

VI.

sur Larticle faisant mention des bailliages a esté declaré et accordé ce qui sensuict. Premierement que pour l'establissement de l'exercice de ladicte Religion es deux lieux ac cordez en chascun bailliage sene chaussee & gouuernement, ceux de ladicte Religion nommeront deux villes, es faulxbourgs desquelles le dict exercice sera estably par les com missaires que sa Maiesté deputera pour lexecution de l'Edict, Et ou il ne seroit iugé a propos par eux Nom meront ceux de ladicte Religion deux ou trois bourgs ou villages pro ches desdites villes & pour chascune dicelles, dont l'esdictz commissaires en choisiront l'vn, Et si par hostilité; contagion ou aultre legitime em peschement il ne peult estre conty nué; esdictz lieux, leur en seront baillez d'autres pour le temps que durera ledict empeschement. Secondement qu’au Gouuernement de Picardie ne sera pourueu que de deux villes aux faubourgs desquelles ceux de ladicte Religion pourront auoir lexer cice d'icelle pour tous les Baillia ges, senechaussees & Gouuernemens qui en deppendent, Etou il ne seroit iugé apropos de l'establir esdites villes, leur seront baillez deux bourgs ou villages commodes. Tiercement pour la grande estendue de la sene chaussee, de Prouence & balliage de viennois sa Maiesté accorde en chacun desdictz bailliages & senechaussees vng troisiesme lieu, dont le chois & nomination se fera comme dessus pour y establir exercice de ladicte Religion, oultre les aultres lieux ou il est desia estably.

VII.

Ce qui est accordé par ledict arti cle Pour lexeicice de ladicte Religion es bailliages Aura lieu pour les terres qui appartiennent a la feue royne belle mere de sa Maiesté Et pour le Baili age de beau iolois.

VIII.

Oultre les deux lieux accordez pour lexercice de ladicte Religion par les articles particuliers de l'an mil cinq cens soixante dixsept es Isles de marennes & oleron, leur en seront donnez deux autres a la com modite desdictz habitans, sçauoir vng pour toutes les Isles de maren nes, & vng aultre pour l'Isle D'oleron

IX.

Les Prouisions octroyees par sa Maiesté pour lexercice de ladicte Religion enla ville de Mets sortiront leur plein & entier effect.

X.

Sadicte Maieste veult & entend, que larticle vint septiesme de son Edict touchant l'admission de ceux de ladicte Religion pretendue re formee aux Offices & dignitez, soit obserué; & entretenu selon sa forme & teneur, nonobstant les Edictz & accordz cy deuant faictz pour la re duction daulcuns Princes seigneurs Gentil-hommes et villes Chatholi ques en son obeissance, lesquelz n'auront lieu au preiudice de ceux de ladicte Religion, qu'en ce qui re garde lexercice d'icelle. Et sera ledict exercice reglé selon & ainsi qu'il est porté par les articles qui sensuiuent suyuant lesquelz seront dressees les instructions des commissaires que sa Maiesté deputera pour lexecu tion de son edict selon qu’il est porté par iceluy.

XI.

Suyuant l'edict faict par sa Maiesté pour la reduction du sieur Duc de Guise lexercice de la religion refor mee ne pourra estre faict ny estably dans les villes & faulxbourg. de Reims Rocroy, sainct disier, guise, ionuille, moncornet, & ardennes.

XII.

Ne pourra aussi estre faict es aultres lieux es enuirons desdiste Villes et places deffendues par le dict de l’an mil cinq cens soixante dixesept.

XIII.

Et pour oster toute ambignite qui pourroit naistre sur le mot es enuirons. Declare sa Maieste auoir entendn parler dés lieux qui sont dans la banlieuè desdictes villes esquelz lieux lexercice de ladicte Re ligion ne pourra estre estably sinon q'uil y fust permis par l'edict de soi ante dixsept.

XIIII.

Et daultát que par iceluy lexercice estoit permis generallement es fiefz possedez par ceux de ladicte Reli gion sans que ladicte baulieue en fust exceptee: Declare sadicte Ma ieste que la mesme permission aura lieu mesmes es fiefz qui seront de dans icelle tenuz par ceux de ladicte Religion ainsi quil est porté par son Edict donne a Nantes.

XV.

Suyuant aussi l'Edict faict pour la reduction dusieur mareschal de la chastre En chascun des balliages dor leans Et bourges ne sera ordonné qu'vn lieu de bailliage pour l'ex ercice de ladicte Religion lequel neantmoings pourra estre Conti nué es lieux ou il leur est permis de le Continuer par ledist Edict de Nantes.

XVI.

La Concession de prescher es fiefz Aura pareillement lieu dans les dictz bailliages en la forme portee par ledit Edit de Nantes.

XVII.

Sera pareillement obserue l'Edict faict pour la reduction du sieur ma reschal de bois dauphin, Et ne pour ra ledict exercice estre faict es viles faulxbourgs, & places, amenees par luy au seruice de sa Maieste, Et quand aux eauirons ou banlieue dicelles y sera l'edit de l’an soixante et dix sept obserué mesmes es maisons de fief ainsi quil est porté par ledit Edict de Nantes.

XVIII.

Ne se sera aulcun exercice de la dicte Religion es villes faulxbourgs Et chasteau de morlais suiuant l'E dict faict sur la reduction de ladicte ville Et sera l'Edict de soixante dix sept obserué au Ressort d'icelle mes mes pour les fiefz selon l'edict de Nantes.

XIX.

En Consequence de l'Edict pour la reduction de Qumpercorantin ne sera faict aulcun exercice deladicte Religion en tout l'euescheé de Corno ville.

XX.

Suyuant aussi l'edict faict pour la Re duction debeau uais l'exercice de la dicte Religion ne pourra estre faict en ladicte ville de Beauuaïs ny trois lieues a la ronde: Pourra neaul moings est faict & estably au surplus de lesten due du bailliage aux lieux permis par ledict de soixante dixsept mes mes es maisons de fiefz ainsi qu'il est porté par l'Edict de Nantes.

XXI.

Et daultant que l'edict faict pour la reduction du feu sieur admiral de Vilars n'estoit que prouisionuel & iusques a ce que par le Royen eustesté aultrement ordonné sa Maiesté veult et entend que nonobstant iceluy son Edict de Nantes ayt lieu pour les viles ressortz amenez en son obeissance par ledict sieur admiral comme pour les autres lieux de son Royaume.

XXII.

En suitte de lEdict faict pour la reduction du sieur de ioieuse l'exercice de la dicte Religion ne pourra estre faict en la ville de Thoulouze faulx bourgs d'icelle Et quatre lieues a la ronde ny plus pres que sont les villes de villemur carman & isle iordan.

XXIII.

Ne pourra aussi estre permis es villes dallet, frac, aurica & monstes quiou A la charge toutefois, que sy ausdites Villes aulcuns de ladicte Religion faisoient instance dauoir vng lieu pour l'exercice dicelle Leur sera par les commissaires que sa Maiesté deputera pour l'execution de son Edict ou par les Officiers des lieux assig nee pour chascune desdites villeslieu commode & de seur accez qui ne sera eslognee desdictes viles de plus d'vne lieue.

XXIIII.

Pourra ledict exercice estre estably selon Et ainsi qu'il est porté par ledict Edict de nantes au Ressort dela Court de parlement de Thoulouze Excep te toutesfois es balliages Et sene chaussees et leurs resorts dont le siege presidial a esté ramené en l'obeissan ce bu Roy par ledict sieur duc deio ieuse, ausquels ledict de soixante dix sept aura lieu, entend toutesfois sadicte Maiesté Que le dict exercice puisse estre continué es endroicts desdicts bailliages Et senechaustes ou il estoit du temps de ladicte reduction Et que la concession dicelluy es maisons de siefayt lieu dans iceux bailliages senechaussees, selon qu'il est porté par ledict Edict de Nantes.

XXV.

L'edict faict pour la reduction de la ville dé Diton sera obserué, et suiuant iceluy ny aura aultre exercice de Re ligion que de la catholique apostoli lique et Romaine en ladicte ville & faulxbourgs d'icelle, ny quatre lieues a la ronde.

XXVI.

Sera pareillement obserué l'edict faict pour la reduction du sieur duc de Maienne, suiuant lequel ne pourra l'ex ercice de ladicte Religion pretendue reformee estre faict es villes de Chalon Seurre, et soissons bailliage dudict Chalon, es deux lieues es enuirons de Soisson durant le temps de six ans a commen cer au mois de Ianuier mil cinq cens quatre vingtz seize, Passé: lequel temps y sera l'edict de Nantes obserué comme aux aultres endroicts de ce Royaume

XXVII.

sera permis a ceux de ladicte Reli gion de quelque qualité qu'ils soient, d'habiter aller et venir librement en la ville de Lyon, et auxaultres villes et places du gouuernement de Lionnois: Nonobstant toutes deffences faictes au contraiae par les sindicques et es cheuins de ladicte ville de Lyon Et confirmées par sa Maiesté.

XXVIII.

Ne sera ordonné qu'vn lieu de bail liage pour lexercice de ladicte Reli gion en toutte la senechaussee de Poitiers, oultre ceux ōu il est a present estably, Et quand aux siefz, sera suiuy l'Edict de Nantes, sera aussi ledict exer cice contynué dans la vile de chauuigny.

XXIX.

Ne pourra ledict exercice estre esta bly dans les villes D'age et Perigueus Encores que par l'Edict de soix ante dixsept il y peult estre.

XXX.

Ny aura que deux lieux de baillia ge pour l'exercice de ladicte Religion en tout le gouuernement de picardie comme il a esté dict cy dessus, Et ne pourront lesdictz deux lieux estre don nez dans le ressort du bailliage & gouuernement reseruez par les Edicts faict sur la reduction D'amiens, Peron ne, Abbeuille: Pourra touteffois le dict exercice estre faict es maisons de fiefz par tout ledict gouuernement de Picardie selon et ainsi qu'il est porté par Edict de Nantes.

XXXI.

Ne sera faict aulcun exercice de la dicte Religion en la vile et faulxbourgs de sens, et ne sera ordonné qu'vn lieu de bailliage pour l'edict exercice en zo ut le ressort du bailliage sans pre iudice touteffois de la prouision ac cordee pour les maisons de fiefz la quelle aura lieu selon l'edict de Nantes.

XXXII.

Ne pourra semblablement estre faict ledict exercice en ville & faulxbourg de Nantes et ne sera ordonné aulcun lieu de bailliage pour ledict exercice a trois lieues a la ronde de ladicte ville Pourra toutteffois estre faict es mai sons de fiefz suiuant iceluy Edict de Nantes.

XXXIII.

Veult Et entend sadicte Maiesté que son dict Edict de Nantes soit ob serué des a present en ce qui concer ne l'exercice de ladicte Religion es lieux ou par les Edictz ou accordz faictz pour la Reduction daulcuns Princes Seigneurs gentilhommes et villes catholiques il estoit inhibé par prouision tant seulement et iusqe a ce que aultrement feust or donné, Et quant a ceux ou ladicte prohibition est li mitee a certain temps, Passé ledict temps elle n'aura plus de lieu.

34.

Sera baillé a ceux de ladicte Reli hion vng lieu pour la ville preuosté et viconté de Paris a cinq lieues pour le plus de ladicte ville auquel ils pour ront faire exercice public d'icelle.

35.

En tous lieux ou lexercice de la dicte Religion se fera publicquement on pourra assembler lepeu plemesme a son de cloche, et faire tous actes et functions appartenans tanta lexerci ce de ladicte Religion, qu'aux reigle mens de la discipline comme tenir consistoire colloques et synodes pro uinciaux et nationnaux par la permis sion du Roy.

36.

Les Ministres, Antiens, et diacres de ladicte Religion ne pourront estre con trainctz de respondre en iustice en qualité de tesmoings pour les choses qui auront este reuelees en leurs con sistoires lors qu'il sagist de censu res eclesiastiques, sinon que ce feust pour choses concernant la personne du Roy ou a la conseruation de son Estat.

37.

Sera loisible a ceux de ladicte Reli gion qui demeurent aux champs d'aller a lexercice dicelle es viles faulxbours et autres lieux ou il sera publiquement estably.

38.

Ne ponrront ceux de la Religi on, tenir escolles publicques, sinon es villes et lieux ou lexercice public dicelle leur est permis: Et les prouisi ons qui leur ont cy deuant esté accor dées pour lerection et entretenement des colleges seront verifiées ou be soing sera et sortiront leur plein et entier cffect.

39.

Sera loisible aux peres faisans pro fession de ladicte Religion de pour ueoira leurs enffans de telz educateurs que bon leur semblera, et en substituer vng ou plusieurs par teltament codi cille ou aultre declaration passee par deuant notaires, ou escripte et signée de leurs mains: demeurans les loix receues en ce royaume ordonances et coustumes des lieux en leur force & vertu pour les dations & prouisions de tuteurs & curateurs.

40.

Pour le regard des Mariages des prebstres et personnes religieuses qui ont esté cy deuant contractez sadicte Maiesté ne veult ny n'entend pour plusieurs bonnes raisons et con siderations qu'ils en soient recherchez ne molestez, et sera sur ce imposé si lence a ses procureurs generaux et autres officiers dicelle, Declare neaul moings sadicte Maiesté quelle entend que les enffans yssus desdictz maria ges pourront succeder seulement es meubles acquestz et conquestz im menbles de leurs peres & meres, et au deffault desdictz enfans les parens plus proches et habilles a succeder, Et les testamens donations & aultres dispositions faictes ou a faire par personnes de ladicte quallité, des biens meubles acquestz et conquestz im meubles sont declarees bonnes et val lables, Ne veult touteffois sadicte Maiesté que lesdictz religieux & re ligieuses profex puissent venir a aul cune succession directe ny colatera le Ains seullement pourront prendre les biens qui leur ont esté ou seront laissez par testament donations ou aultre dispositions: Excepté touteffois ceux desdites successions directes et Colaterales, et quand a ceux qui au ront faict profession auant l'aage por té par les ordonnances Dorleans et Blois sera suiuie et obserué en ce qui regarde lesdictes successions: La te neur desdictes ordonnances chacune pour le temps quelles ont eu lieu.

41.

Sa Maiesté ne veult aussy que ceulx de ladicte Religion qui auront cy de uant contracté ou contracteront cy apres mariages au tiers et quart degre en puissent estre molestes ny la valli dite desdictz contractz reuocquee en doubte ny pareillement la succession ostee ny querellee aux enfans naiz ou a naistre d'iceux, et quand aux mari ages qui pourroient estre ia contractez en second degré ou de second au tiers entre ceux de ladicte Religion, se re tirans deuers sa Maiesté ceulx qui se ront de ceste qualité et auront con traicté mariage en tel degré leur seront baillees telles prouisions qui leur set ront necessaires afin quils n’en soien recherchez ny mo lestez ny la succes sion querellee ny debatue a leurs enfans

42.

Pour iuger de la validlidité des ma riages faicts et contractes par ceux de ladicte Religion, et decider sils sont licites, si celluy dicelle Religion est different en ce cas le iuge Royal cognoistra du faict dudict mariages erou il seroit demandeur et le deffen deur catholique la cognoissance en appartiendra a l'official et iuges E clesiastiques, et fi les deux parties sont de la Religion la cognoissance en ap partiendra aux iuges roiaux: Vonlant sadicte Maiesté que pour le regard desdict mariages et differends qui sur uiendront pour iceux lesiuges ecle siastiques et roiaux, emsemble les cham bres establies par son Edict en cog noissent respectiuement.

43.

Les donations et legatz faicts et faire soit par disposition de derniere volonté a causede mort ou entre vifz pour l'entretenement des Ministres docteurs, escolliers, et pauures de la dicte Religion pretendue et reformé et autres causes pies seront vallables & sortiront leur plain et entier effect nonobstant tous iugemens, arrestz et aultres choses a ce contraires, sans, preiudice touteffois des droicts de sa Maiesté et lautruy en cas que lesdicts egatz et donations tombent en' main morte, et pourront toutes acti ons et poursuittes necessaires pour a ioissance desdicts legats, causes pies et aultres droicts tant en iugement que dehors estre faictes par procu reur soubs le nom du corps et com munaulté de ceux de leglise, ou com munaulte de ladicte Religion qui y au ra interestz, et s’il se trouue quil ayt este cy denant dispose desdictes do natious et legatz aultrement quil n’est porte par ledict article ne s'en pour ra pretendre aulcune restitution que sur ce qui s’en trouuera encore en Nature.

44.

Permect sa Maieste a ceux de la dicte Religion eux assembler parde uant leiuge roial et par son authori tee esgaler et leuer sur eux telle som me de deniers qu'il sera arbitre estre neccessaire pour estre employec pour les fraiz de leurs sinodes et entretene ment de ceux qui ont charge pour lexercice de leurdicte Religion, dont on baillera l’estat audict iuge royal pour icelluy garder, la Coppie du quel estat sera enuuoyee par ledict iuge roial de six en six mois a sadicte Maieste ou a son chancelier, et seront les taxes et impositions desdicts de niers executoires nonobstant oppo sitions ou appellations quelconques.

45.

Les Ministres de ladicte Religion seroient exempts des gardes et ronde logis de gens de guerre, et aultres as siette et cuillette de tailles, ensemble des tutelles et curatelles et commi ssions pour lagarde des biens saisie par authorite de iustice.

46.

En cas que les officiers de sa Ma ieste ne pouruoient de lieux com modes pour les sepultures de ceux de ladicte Religion dans le temps porte par lEdict apres leur requisition et qu'il soit vse de longueur et remise pour ce regard, sera loisible a ceux de ladicte Religion denterrer les morts dans les Cimetieres des chatoliques aux villes & lieux ou ilz sont en pos session de le faire iusques a ce quil leur soit pourueu, Et quand aux pour les enterremens de ceux de ladicte Religion faicts par cy deuant aux Ci metieres desdicts catholiques en quelque lieu ou ville que ce soit nentend sadicte Maieste quil en soit faict aulcune re cherche innouation et poursuitte et sera enioinct a ses officiers d’y tenir la main. Pour le regard de la ville de Paris oultre les deux Cimetieresque ceux de ladicte Religion y ont presen tement asscauoir celluy de la trinite et celluy de sainct Germain, lcur sera baille vng troisiesme lieu commo de pour lesdictes sepultures aux faulx bourgs sainct honore, ou Saint Denis.

47.

Les Presidens et Conseilliers ca tholiques qui seruiront en la cham bre ordonnée au parlement de Paris seront choisis par sa Maieste sus le tableau des Officiers dudict Parle ment et y seront emploiez personna ges equitables paisibles et moderez.

48.

Les Conseilliers de ladicte Religion pretendue reformee qui seruiront en ladicte chambre assisteront si bon leur semble es proces qui se vuideront par commissaires et y auront voix de liberatiue sans quilz aient part aux deniers consignez sinon lors que par lordre et prerogatiue de leur recep tion ilz y deburont assister.

49.

Le plus ancien President des cham bres my parties presidera en l'audian ce et en son absence le second et se fera la distribntion des proces par les deux presidens ou alternatiuement par mo is ou par sepmaines.

50.

Aduenant vacation des Officiers dont ceux de ladicte religion sont ouse ront pourueuz ausdites chambres de l’Edict, y sera pourueu de personnes capables qui auront attestation du sinode ou colloque dont ils seront quils sont de ladicte Religion et gens de bien.

51.

L'abolition accordee a ceux de ladicte Religion pretendue reffor mee par le LXXIIII. article dudict Edict, aura lieu pour la prise de tous deniers roiaux, soit par ruptures de coffres, ou aultrement, mesmes pour le regard de ceux qui se leuoyent sur la riuiere de charante encores quils eussent este affectez et aslignez a des particuliers.

LII.

L'article Quarante sixiesme des ar ticles secretz faictz en lannée mil cinq cens soixante dixsept touchant l'a ville et archeuesche Dauignon et com té de Venise, ensemble le traicté faict a Nismes seront obseruez selon leur forme etteneur, et ne seront anlcunes lettres de marque en vertu desdictz articles et traictez, donneés que par lettres patentes du Rǫy seellees de son grand seau: Pourront neaulmoings ceux qui les voudront obtenir se pour uoir en vertu du present article, et sans aultre commission pardeuant les iu ges Royaux lesquelz informeront des contrauantions, deny de iustice et iniquité de iugement proposees par ceux qui desireront obtenir lesdictes lettres et les enuoiront auec leurs aduis clos et selles a sa Maiesté pour en estre ordonné comme elle verra estre a faire par raison.

LIII.

Sa Maiesté accorde & veult que maistre Nicolas grimoult soit resta bly et mainteau au tiltre & posses sion des offices de lieutenant gene ral ciuil antien, et de lieutenant gene ral criminel au bailliage Dalencon, Nonobstant la resignation par luy faicte a maistre Iehan marguerit reception dicelluy et la prouision obtenue par maistre Guillaume bernard de l'offi ce de lieutenant general ciuil et crimi nel au siege daxms et les arrestz don nez contre ledict marguerit resigna teur durant les troubles au conseil priué es annees mil cinq cens quatre vingtz six quatre vingtz sept et quatre vingt huict, pirlesquelz maistre nicollas bar bier est maintenu es droictz et prero gatiues de lieutenant general antien audict bailliage et ledict Bernard au dict Office de lieutenant a Exmcs, les quelz sa Maiesté a castes et adnullez et to9 aultres a ce contraires. Et oultre sadicte Maiesté pour certaines bonnes considerations a accordé et ordonné que ledict Grimoult remboursera de dans trois mois ledict Barbier de la fi nance quil a fournye aulx parties ca suelles pour l’office de lieutenant ge neral cinil et criminel en la viconté Dalencon, et de cinquante escuz pour les fraiz, commetant a ceste fin le bailly du perché ou son lieutenant a mor taigne, et le remboursement faict, ou bien que ledict Barbier soit refusant ou di laiant de le recepuoir sadicte, Maiesté a deffendu audict Barbier comme aussi audict Bernard apres la significa tion du present article de plus singe rereé lexercice desdictz offices a peine de crime defaux Et enuoie icelluy gri moult en la iouissance diceux offices et droictz y apartenans Et en ce faisant les proces qui pen dans estoient au Conseil priué de sa Maiesté entre les dictz Grimoult, Barbier, et Bernard demeureront terminez et assouppis, deffendant sadicte Maiesté aux Par lemens et tous aultres d'en prendre cognoissance et ausdites parties d'en faire poursuitte, En oultre sadicte Ma iesté s'est chargée de rembourser ledict Bernard de mil escuz fourniz aux par ties casuelles pour icelluy office et de soixante escuz pour le marc dor & fraiz Ayant pour cest effect presentement or donné bonne & suffisante assignation de recouurement l'aquelle se fera a la dilligence & fraiz dudict Grimoult

LIIII.

Sadicte Maiesté escrira a ses embaſ ſadeurs de faire instance et poursuit te pour to9 ses subiectz mesmes ceux de ladicte Religion pretendue refformatoire a ce quilz ne soient recherches en leurs conscience ny subiects a linquisition, allans venans sei ornans negotians et trafiquans par tous les pais estrangers allies et confe deres de ceste Coronne, pourueu quilz n’offencent la pollice despais ou il seront

LV.

Tous ceux de ladicte Religion pretendue refformatoire qui sont demeures titulaires des benefices seront tenuz les resigner dans six mois a personnes catholiques Et ceux qui ont promesses de pensions sur lesdicts benefices en seront paies, et le paiement desdictes pensions continué et seront ceux qui doiuent lesdites penssions contrains. leur paier les arrera ges sy aulcuns y a, Pourueu quilz aient actuellement iouy des fruictz diceux benefices, excepté touteffois les ar rerages escheus durant les troubles

LVI.

Ne veult sa Maiesté quil soit faict aulcune recherche de la perception des impositions qui ont esté leuees a Roian en vertu du contract faict auec le Sieur de Cambley et autres suittes en continuation dicelluy, Vallidant et approuuant ledict contract pour le temps qu'il a eu lieu en son conten iusque au huictiesme iour de may prochain.

LVII.

Les exceds aduenus en la personne D’armand courtines dans la vllle de Millans en lan mil cinq cens quatre vingts sept et de Iean remes et Pierre fingnret ensemble les porceddures faictes conrre eux par les consuls du dict Millans, demeurent abollies et as souppies par le benefice de l'edict sans qu'il soit loisible a leurs veufues et heritiers ny aux procureurs gene raux de sa Maiesté leurs substituds ou aultres personnes quelconques d'en faire mention recherche ny poursuicte nonobstant et sans auoir esgard a lar rest donné en la chambre de Castres le dixiesme iour de mars dernier le quel demeurant nul et sans effect en semble toutes les informations et precedures faictes de part et daultre

LVIII

Toutes poursuittes preceddeures Sentences iugemens et arrests donnes tant contre le feu Sieur de la Noue, que contre le Sieur Odet de la Noue son fils depuis leurs detentions & prisons en flandres, aduenues au mois de may mil cinq cens quatre vingts, et de nouembre mil cinq cens quatre vingts quatre et pendant leur conti nuelle occupation au'faict des guer res & seruice de sa Maiesté, demeure ront casses et annulles et tout ce qui sen est ensuiuy en consequence diceuz et seront lesdicts de la Noue recenz eu leurs deffences et remis en.tel estaz quils estoient auparauant lesdicts iu gemens et arrests sans quils soient te nus refonder les despens ny consig ner les aman des sy aulcune sils auoient en courues ny qu'on puisse alleguer contre eux aulcune perenption din stance ou prescription pendant ledict temps.

Faict par le Roy estant en son Conseil a Nantes l'e deuxiesme iour de may mil cinq cens quatre vingts dixhuict.